stanford-oval/wikipedia huggingface dataset:
אקומה
לקריאה נוספת

Minge, Ward Alan and Simon Ortiz. Acoma: Pueblo in the Sky. Albuquerque: University of New Mexico Press (1991). ISBN 0-8263-1301-9
Alfonso Ortiz (Editor): Handbook of North American Indians. Volume 9: Southwest. Smithsonian Institution, Washington DC 1979, ISBN 0-16-004577-0
Alfonso Ortiz (Editor): Handbook of North American Indians. Volume 10: Southwest. Smithsonian Institution, Washington DC 1983, ISBN 0-16-004579-7
Trudy Griffin Pierce: Native Peoples of the Southwest. University of New Mexico Press, Albuquerque NM 2000, ISBN 0-8263-1907-6
William C. Sturtevant (Editor): Handbook of North American Indians, Washington, D.C., Smithsonian Institution Press 1978–2008.
Leslie A. White: The Acoma Indians. In: Smithsonian Institution, Bureau of American Ethnology, Annual Report 47, 1929-30 (1932), S. 23–125.
הערות שוליים

↑  Pueblos Tribes & Nations
1 2  "Acoma Pueblo", Encyclopedia of Native American Tribes,
↑  Barry Pritzker (2000). A Native American Encyclopedia: History, Culture, and Peoples. Oxford University Press. p. 6. ISBN 978-0-19-513897-9.
↑  "Pritzker2000A"
↑  "Lucy M. Lewis Dies; Self-Taught Potter, 93". Obituaries. New York Times. 1992.
1 2 3 4 5 6 7 8 9 10 11 12  David Zax (2008). "Ancient Citadel". Travel. Smithsonian Magazine.
1 2 3  "Acoma". Pueblo. Holmes Anthropology Museum. אורכב מ-המקור ב-2011-10-09. נבדק ב-2017-03-11.
↑  Charles W. Snell (30 באפריל 1968). "National Survey of Historic Sites and Buildings: San Estevan del Rey Mission Church (Acoma)" (pdf). National Park Service. {{cite web}}:  (עזרה)(הקישור אינו פעיל)
↑  "Acoma and Laguna Pueblos: Planning a Trip", Frommers Guide
↑  Sky City Casino Hotel
↑  Acoma Today
| --- | --- |
בקרת זהויות :  NLI: 987007293974805171  LCCN: sh85000568  NARA: 10042136 
מבט מהאוויר על סקיי סיטי בפואבלו אקומה
מבט על הר השולחן של פואבלו אקומה מצפון-מערב
מיסיון סן אסטבן דל ריי נבנה ב-1641. צילום של אנסל אדמס
מבט על אותו מבנה ב-2009 שבו השינויים האדריכליים בולטים לעין
אנסל אדמס – מבנה בפואבלו אקומה
רחוב בפואבלו
בניין מחוזק בן שלוש קומות
בניין עם דלת כניסה מקושטת
סולם עץ מסורתי מוביל לכניסה לקומה השנייה של קיווה, תא הגות דתי
הורנו מסורתי, תנור בנוי מטיט
המרכז התרבותי של סקיי סיטי, הכולל את מוזיאון האק'ו
כד של האקומה ששימש לשמירת זרעים
ארל היינס

| --- | --- |

ארל היינס לצד הפסנתר, עומד לידו החייל צ'ארלס קרפנטר, כותב מילים ומעבד, בהופעה בבסיס של צבא ארצות הברית במהלך מלחמת העולם השנייה, 1945
 לידה:  28 בדצמבר 1903 פנסילבניה, ארצות הברית
 פטירה:  22 באפריל 1983 (בגיל 79) אוקלנד, קליפורניה, ארצות הברית
 שם לידה:  ארל קנת היינס
 מקום קבורה:  Evergreen Cemetery 
 מוקד פעילות:  ארצות הברית 
 תקופת הפעילות:  1927–1983 (כ־56 שנים)
 עיסוק:  פסנתרן, מוביל הרכב
 סוגה:  ג'אז, סווינג, ביג בנד
 שפה מועדפת:  אנגלית 
 כלי נגינה:  פסנתר
 חברת תקליטים:  אפולו רקורדס, קולומביה רקורדס, דקה רקורדס 
 פרופיל ב-IMDb
 
ארל קנת ("פתה") היינס (באנגלית: Earl Kenneth "Fatha" Hines;‏ 28 בדצמבר 1903, פנסילבניה − 22 באפריל 1983, אוקלנד, קליפורניה) היה מוזיקאי ג'אז אמריקאי, פסנתרן ומוביל הרכבי ביג בנד.
"אחד הפסנתרנים הבודדים שבנגינתם שינו את ההיסטוריה של הג'אז". המצאותיו חרגו ממסורות נגינת הרגטיים והסטרייד פיאנו של זמנו וכללו שיכלול ניכר של הליווי ביד שמאל, נגינת המלודיה והאלתור באוקטבות ביד ימין, הכנסת טרמולו מהיר לנגינה ביד ימין, נועזות בפרשנות ובאלתור ו"פספוסים" מכוונים ומתוחכמים שהדגישו את הקצב והקדימו את זמנם (בדומה לנגינת החצוצרה של לואי ארמסטרונג). בראשית הקריירה שלו היה בעיקר מוביל הרכב ביג בנד, אך בניגוד למובילי תזמורות רבים שלא שרדו את דעיכת הסגנון בסוף שנות הארבעים הצליח היינס לפצוח בקריירה שנייה, של נגן פסנתר מוערך ומקורי ושיתף פעולה עם הכוחות הצעירים והמקוריים של הג'אז.
שנים ראשונות

ארל היינס נולד בפרבר של פיטסבורג, פנסילבניה. אביו היה נגן קורנט (סוג של חצוצרה) ואמו החורגת ניגנה עוגב בכנסייה. היינס ניסה לנגן בקורנט אך העדיף את הפסנתר והעוגב, בו ניגן בכנסייה. הוא גם למד נגינת פסנתר קלאסית.
בשנת 1920 הצטרף לתזמורת של לואי דפ (Lois Deppe & his Serenaders) ועמה הקליט לראשונה ב-1923.
קריירה מוקדמת - כמנצח תזמורת

בשנת 1925 השתקע היינס ב"בירת הג'אז" של התקופה - שיקגו. בשיקגו הכיר את לואי ארמסטרונג, כאשר ניגן עמו בתזמורתו של דיקנסון ב"קפה סנסט", והשניים הפכו לחברים טובים. היינס החליף את אשתו של ארמסטרונג בנגינה בפסנתר בתזמורתו של ארמסטרונג מ-1927, ה- Louis Armstrong's Hot Five, בה שימש כמעבד ומנהל מוזיקלי. השניים הקליטו גם דואטים, שהידוע בהם הוא Weatherbird מ-1928. ארמסטרונג ראה בנגינתו המהירה של היינס דמיון לנגינתו-שלו בחצוצרה. בשנת 1928 לבדה הקליט היינס 14 תקליטי סולו.
בשנת 1928 יצר היינס את תזמורתו הראשונה ("הארגון" - Organization, בפיו של היינס), עליה ניצח במשך עשרים שנה. הייתה זו תזמורת גדולה, בת 28 נגנים. במשך 11 השנים הבאות הייתה התזמורת של היינס תזמורת הבית של ה-Grand Terrace Cafe, בית הקפה המרכזי בשיקגו, שהופעל על ידי איש המאפיה אל קפונה. ההופעות בקפה, בו הופיעה התזמורת לעיתים שבעה ימים בשבוע, שודרו לכל רחבי ארצות הברית ברדיו, שהיו אלה ימיו הראשונים. לשידורי הרדיו האזינו רבים, בהם ארט טייטום, שטען שהפך לפסנתרן עקב האזנה לתזמורתו של היינס ברדיו. במשך כשלושה חודשים בכל שנה נדדה התזמורת ברחבי דרום ארצות הברית. היינס טיפח זמרים, הידוע מהם היה נט קינג קול. אחד מנגניו של היינס היה צ'ארלי פארקר הצעיר. היינס דרש ממנו להגיע בזמן להופעות, דבר שפארקר לא היה מסוגל לבצע, אלא אם נשאר לישון מתחת לבמת בית הקפה. בין השנים 1942–1945 היו נגניו של היינס, בראשותו ובהשראתו של פארקר, הראשונים ליצור, לאחר ההופעות והחזרות, הרכבים קטנים ויצירתיים מהם צמחה מהפכת הבי בופ.
קריירה מאוחרת - כפסנתרן סולן

בשנת 1949 עידן התזמורות הגדולות חלף והיינס הצטרף לארמסטרונג, שהוביל תזמורת בה ניגנו מובילי "ביג בנד" לשעבר, שנקראה ה-All Stars. הוא נשאר בהרכב עד 1951, שנה בה פרש מפעילות ועבר לקליפורניה.
ב-1964 (בהיותו בן 61) הזמין אותו המפיק סטנלי דאנס לנגן ברסיטלי פסנתר בניו יורק. בעוד היינס ראה עצמו עד אז כ"פסנתרן של תזמורת" דאנס חשף אותו לראשונה כפסנתרן סולן. נגינתו עוררה התלהבות ומשאל קוראי דאון ביט הכתיר אותו בתור "פסנתרן הג'אז מספר 1" (תואר בו יזכה חמש פעמים נוספות) וב-1966 נבחר להיכל התהילה של הג'אז.
בשנים הבאות הקליט מספר רב של הקלטות כסולן ומספר פעמים הופיע בדואט עם פסנתרנים אחרים כג'קי בייארד (1972, 1965), דיוק אלינגטון (1966) ואוסקר פיטרסון (1968). ליווה זמרות (שרה ווהן, אלה פיצג'רלד, דיינה וושינגטון) וניגן עם נגנים מובילים בהרכבים קטנים, כרוי אלדריג', סטן גץ, דיזי גילספי, סטפן גרפלי, ליונל המפטון, קולמן הוקינס, ג'וני הודג'ס, ג'ין קרופה, ג'ו ונוטי, בן ובסטר, ג'ק טיגרדן, לסטר יאנג, אלווין ג'ונס, פגי לי, צ'ארלס מינגוס ורבים אחרים.
בשנת 1968 הצטרף למיזם של מחלקת המדינה של ארצות הברית להפצת תרבות אמריקאית והופיע במסע הופעות ארוך בדרום אפריקה, ברית המועצות, אוסטרליה, יפן ובמספר ארצות באסיה ואירופה. במהלך סיור ההופעות בברית המועצות מילא אולם בן 10,000 מקומות בקייב ולכן בוטלו הופעותיו במוסקבה ולנינגרד בהיותו "מסוכן מדי מבחינה תרבותית".
משנת 1969 ניגן והקליט על פסנתר סטינווי (Steinway) בעל 12 רגליים שנבנה ב-1904, שהוענק לו על ידי סקוט ניוהאל, עורכו הראשי של העיתון סן פרנסיקו כרוניקל. במהלך שנות השבעים הקליט סדרת תקליטים שהוקדשה למחוות ל"ענקי הג'אז", דיוק אלינגטון, קול פורטר, ג'ורג' גרשווין, לואי ארמסטרונג ואחרים.
במהלך הקריירה שלו כסולן בלבד, מ-1964 ועד מותו הקליט למעלה מ-90 אלבומים.
בכתבות, ביקורות והתייחסויות של נגנים אחרים אליו שוררת הסכמה שהיינס ניחן בכישרון מיוחד ליצור תחושה של תזמורת סווינג שלמה בנגינה כנגן יחיד. קאונט בייסי טען שהיינס היה הפסנתרן הטוב ביותר בעולם.
לקריאה נוספת

Dance, Stanley (1983). The World of Earl Hines. Da Capo Press. ISBN 0-306-80182-5
הערות שוליים

↑  מתוך הביוגרפיה הנלווית לסדרה "ג'אז" של קן ברנס
↑  Washington Post July 26 1966
↑  Stanley Dance: הערות אלבום ל- "Earl Hines at Home" ‏ וכן בספר The World of Earl Hines, The World of Count Basie (Da Capo Press, 1985) ISBN 0-306-80245-7 מאת דאנס.
| --- | --- |
בקרת זהויות :  NLI: 987007446868005171  PLWABN: 9810700499005606  BIBSYS: 1022931  BNE: XX892663  BnF: cb13895231v (data)  CiNii: DA03258287  GND: 133599345  ICCU: LO1V173323  ISNI: 0000 0001 1573 6772  LCCN: n81020082  LNB: 000068360  MusicBrainz: 5d7df598-bb80-4d73-a6f8-9ed1a4374052  NKC: ola2002159542  NLA: 35791692  NTA: 072036524  SNAC: w6n87s5w  SUDOC: 078076161  Trove: 1089660  VIAF: 69115732   WorldCat (עם VIAF): 69115732
ארנב פלמי ענק

| --- | --- |

 ארץ מוצא:  בלגיה
 תכונות
 משקל:  12-20 ק"ג.
 מיון
 משפחה:  ארנביים
ארנב פלמי ענק בכלוב.
ארנב פלמי ענק הוא גזע של ארנבון מצוי מבוית הנחשב לגדול שבארנבונים.
ארנב זה מגיע למשקל ממוצע של 12–15 ק"ג, ואף עד ל-20 ק"ג. פרוותו קצרה וצבעה נע בין לבן, חום, אפור פלדה, אפור בהיר, שחור וכחלחל. גזע זה הורבע במקור עבור פרוותו ושימושו כחיית מאכל, בשל גודלו המאסיבי.
היסטוריה

מקור הגזע הזה הוא בפלנדריה שבבלגיה במאה ה-16. מקור הגזע הוא בארנבונים ששימשו למאכל ומקור לפרווה. תומאס קוטאוהם במאמרו "מקורו של הבלגי הענק" כותב שהאזכור הראשון לגזע ארנבון פלמי ענק הוא ב-1860.[דרוש מקור] הסטנדרטים של הגזע נכתבו לראשונה ב-1893, והוא מקור לגזעים אחרים. כבר מ-1890 החלו לייצא אותו לאנגליה, אירופה ולארצות הברית שבה הוא החל לזכות בפופולריות רבה כבר החל מ-1910.
ארנבים פלמיים ענקיים קיימים בישראל כחיית מחמד. בישראל אינם נחשבים כגזע פופולרי מכיוון שהם מצריכים מרחב רב יותר, וכמו כן סביבת מחיה קרירה. מכיוון שישראל היא מדינה חמה, ללא תרבות גידול ארנבים מפותחת, מגודלים לרוב גזעים קטנים יותר, כמו ההולנד לופ או ארנב ננסי הולנדי.
התנהגות וסביבת מחיה

ארנבונים אלה בדרך כלל כנועים ונוחים מאוד, אבל הם צריכים לבוא במגע עם בני אדם באופן שוטף על מנת שזה יקרה. אם הם אינם מטופלים טוב, הם יכולים להיות פחדנים ואגרסיביים לעיתים. מכיוון שהם גדולים משאר זני הארנבונים ולכן הם זקוקים לסביבת מחיה גדולה יותר, עם מתחם מחיה (אם מגדלים אותם בתוך הבית) של לפחות חמישה מטרים רבועים. כמו כן, הם אוכלים הרבה יותר ומייצרים יותר לכלוך מארנבונים אחרים. הם מצוינים עם ילדים, ובשל גודלם הם נוטים להסתדר עם חיות בית אחרות כל עוד הן לא אגרסיביות או תוקפניות כלפי הארנבון.
תזונה

ניתן להאכיל ארנבונים פלמיים ענקיים ככל זן ארנבונים אחר, אך בכמות גדולה יותר. ארנב פלמי ענק במשקל 15 ק"ג יאכל פי חמישה מארנבון ששוקל שלושה ק"ג. ארנבונים צעירים יזדקקו לתזונה עשירה בחלבון, כ-16%, כדי לצבור מסת עצם בריאה כשהם גדלים. בחורף קר (נדיר בישראל), זקוקים ארנבונים מגזע זה וגורי ארנבונים עד גיל שנה וחצי (הגיל בו הם מגיעים לגודלם המרבי), לאכול ללא הגבלה. לאחר מכן ובקיץ יש להקפיד על תזונתם מכיוון שהם נוטים להשמנת יתר.
הערות שוליים

↑  Cosgrove, Nicole (April 13, 2020), Flemish Giant Rabbit Breed Info: Pictures, Traits, & Facts
↑  History of the Flemish Giant Rabbit, National Federation of Flemish Giant Rabbits Breeders
↑  Flemish Giant Rabbit: Personality & Care Information, Love to Know.com, 25 March 2022
| --- | --- |
בקרת זהויות :  NLI: 987007600074705171
בינגורו קמארה

בינגורו קמארה (בצרפתית: Bingourou Kamara; נולד ב-21 באוקטובר 1996 בלונז'ומו שבצרפת) הוא כדורגלן צרפתי המשחק בעמדת השוער.
קריירת מועדונים

קמארה גדל במחלקות הנוער של סאן-ז'נבייב ספורט ושל ברטיני פוט. בשנת 2012 הגיע למחלקת הנוער של טור מהליגה הצרפתית השנייה. לקראת סוף עונת 2013/2014 ערך את הופעת הבכורה שלו בקבוצת המילואים של המועדון, טור II. ב-31 באוקטובר 2014 ערך קמארה את הופעת הבכורה שלו בקבוצה הראשונה של המועדון, כששיחק 90 דקות בהפסד 1–2 לסטאד לאוואל במסגרת המחזור ה-13 בליגה. בעונת 2014/2015, בה סיימה טור במקום ה-15 בליגה, ערך קמארה 26 הופעות ליגה, ובעונת 2015/2016, בה סיימה טור במקום התשיעי בליגה, ערך קמארה 30 הופעות ליגה.
בינואר 2021 הושאל לשרלרואה עד לתום העונה.
ארני דיגרגוריו

| --- | --- |

דיגרגוריו במדי באפלו ברייבס
 לידה:  15 בינואר 1951 (בן 73) נורת' פרובידנס, ארצות הברית 
 עמדה:  רכז
 גובה:  1.83 מטרים
 מכללה:  פרובידנס קולג'
 דראפט:  בחירה שלישית, 1973 באפלו ברייבס
 קבוצות כשחקן
 1973–1977  1977–1978  1978:  באפלו ברייבס  לוס אנג'לס לייקרס  בוסטון סלטיקס
 הישגים כשחקן
 זכייה בתואר רוקי העונה (1974)  בחירה לחמישיית הרוקיז של העונה (1974)
 
ארנסט "ארני" דיגרגוריו (באנגלית: Ernest "Ernie" DiGregorio; נולד ב-15 בינואר 1951) הוא כדורסלן עבר אמריקאי, אשר שיחק בליגת ה-NBA בין השנים 1973–1978.
מייקל דיגרגוריו הוא אחיינו.
קריירת מכללות

דיגרגוריו נולד בעיר נורת' פרובידנס שברוד איילנד, ובין השנים 1969–1973 למד בפרובידנס קולג'. בקבוצת הכדורסל של פרובידנס שיחק תחת המאמן חבר היכל התהילה לעתיד דייב גאוויט, ולצד שחקן האולסטאר לעתיד מרווין בארנס. בעונת 1972/1973 הוביל את קבוצתו לפיינל פור טורניר אליפות המכללות, לראשונה בתולדות המועדון, עם ממוצעים של 24.5 נקודות ו-8.6 אסיסטים למשחק. במשחק רבע הגמר קלע דיגרגוריו 30 נקודות בניצחון מול אוניברסיטת מרילנד, ובחצי הגמר קלע 32 אך קבוצתו הפסידה מול אוניברסיטת ממפיס.
קריירת משחק ב-NBA

בדראפט ה-NBA‏ 1973 נלקח דיגרגוריו בבחירה השלישית על ידי קבוצת באפלו ברייבס, במדיה שיחק בארבע עונותיו הראשונות בליגה. ב-1 בינואר 1974 קבע שיא קריירה ושיא מועדון של 25 אסיסטים במשחק מול פורטלנד טרייל בלייזרס. בסיום עונתו הראשונה זכה בתואר רוקי העונה לאחר שקלע 15.2 נקודות בממוצע למשחק והוביל את כל שחקני הליגה בממוצע אסיסטים למשחק (8.2) ובאחוזי קליעה מקו העונשין (90.2%).
במהלך עונתו השנייה סבל מפציעה קשה בברכו, ומאז ועד לסיום הקריירה לא הצליח לשחזר את יכולתו מעונת הרוקי המוצלחת. בקיץ 1977, לאחר ארבע עונות עם הברייבס, הועבר בטרייד ללוס אנג'לס לייקרס, ובפברואר 1978 שוחרר וחתם על חוזה בבוסטון סלטיקס. בסיום עונת 1977/1978 פרש ממשחק, בגיל 27.
ממוצעיו הכוללים לאורך חמש עונותיו ב-NBA הם 9.6 נקודות, 2.0 ריבאונדים ו-5.1 אסיסטים למשחק.
הערות שוליים

↑  סטטיסטיקות המכללות של דיגרגוריו, באתר sports-reference.com
↑  רשימת הנבחרים בדראפט 1973, באתר basketball-reference.com
↑  סטטיסטיקות המשחק בין באפלו לפורטלנד, באתר basketball-reference.com
1 2  סטטיסטיקות הקריירה של דיגרגוריו ב-NBA, באתר basketball-reference.com
↑  מה קרה לארני דיגרגוריו, באתר celticslife.com,‏ 4 במאי 2011
בן מקדהוי (דרום אפריקה)

| --- | --- |

 מידע כללי
 גובה:  3,001 מ' 
 מדינה:  דרום אפריקה 
 מיקום:  הכף המזרחי, דרום אפריקהדרום אפריקה
 רכס הרים:  דראקנסברג
 קואורדינטות:  30°38′53.16″S 27°56′6.92″E﻿ / ﻿30.6481000°S 27.9352556°E﻿ / -30.6481000; 27.9352556
  (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבן מקדהוי(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבן מקדהוי(למפת הכף המזרחי רגילה) בישו פורט אליזבת איסט לונדון גרהמסטאון אומטטה גרף-ריינטבן מקדהוי(למפת הכף המזרחי מוגדלת) בישו פורט אליזבת איסט לונדון גרהמסטאון אומטטה גרף-ריינטבן מקדהוי
 
בן מקדהוי הוא הר בגובה 3,001 מטרים (9,846 רגל) במחוז הכף המזרחי של דרום אפריקה, חלק רכס הרי הדראקנסברג.
הוא נקרא על שם ההר בן מקדהוי בסקוטלנד.
פסגת ההר היא הפסגה הגבוהה ביותר בכף המזרחי, שנמצאת כולה בתוך דרום אפריקה; בהר בן מקדהוי נמצא גם מעבר ההרים הגבוה ביותר בדרום אפריקה.
ארני סאבלה

| --- | --- |

 לידה:  19 בספטמבר 1949 (בן 75) מחוז וסטצ'סטר, ארצות הברית 
 מדינה:  ארצות הברית 
 תקופת הפעילות:  מ-1976 
 מקום לימודים:  אוניברסיטת מיאמי  Westlake High School 
 פרופיל ב-IMDb
 
ארני (ארנסט) סאבלה (באנגלית: Ernest Sabella; נולד ב-19 בספטמבר 1949) הוא שחקן תיאטרון וקולנוע אמריקאי. הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות. שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי.
ביוגרפיה

סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים.
הוא החל את משחקו ב-1976 במחזה המוזיקלי "The Robber Bridegroom". כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005.
הופיע לראשונה בטלוויזיה בסדרה Broadway on Showtime מ-1980 ובמשך השנים הופיע בעשרות סדרות וסרטים. מתפקידיו הידועים הוא פומבה ממלך האריות של 1994 ובמרבית בסרטי ההמשך שלו, קאר סלמיאן מחידון האשליות מאותה שנה, אלדו הופר ב-"In & Out" ומאורי מהצילו! עכבר בבית!, שניהם מ-1997 ולואו דונטלי בסדרה "It's Your Move" מ-1984 עד 1985. השתתף גם בהופעות קטנות שונים כמו בנשואים פלוס, סיינפלד, חופשי על הבר, עולם אחר וסאטרדיי נייט לייב, בו שר את האקונה מטטה, לצד שותפו למשחק נייתן ליין.
הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם.
פילמוגרפיה > סרטים

עיר לוהטת - 1984
קשוחים שכאלה - 1986
ליל האימה 2 - 1988
מלך האריות - 1994
חידון האשליות - 1994
In & Out‏ - 1997
הצילו! עכבר בבית! - 1997
מלך האריות 2: מלכות סימבה - 1998
אבודים בניו יורק - 1999
מלך האריות 3: האקונה מאטאטה - 2004
משמר האריות - השאגה חוזרת - 2015
פילמוגרפיה > סדרות טלוויזיה

קגני ולייסי - 1982-1984
נוטס לנדינג - 1983-1984
בלוז לכחולי המדים - 1983-1987
פאנקי השובבה - 1984
It's Your Move‏ - 1984-1985
קרובים רחוקים מאוד - 1986-1987
A Fine Romance‏ - 1989
הצלצול הגואל - 1991
טימון ופומבה - 1995-1999
הפרקליטים - 1991-2001
בית העכבר - 2001-2002
משמר האריות - 2016-2019
באנוני

| --- | --- |

 מדינה:  דרום אפריקה דרום אפריקה
 חבל ארץ:  חאוטנג חאוטנג
 תאריך ייסוד:  1881 
 שטח:  17,555 קמ"ר
 גובה:  1,645 מטרים
 אוכלוסייה:  ‏
  ‑ בעיירה:  158,777 (2011)
 קואורדינטות:  26°11′18″S 28°19′14″E﻿ / ﻿26.188333333333°S 28.320555555556°E﻿ / -26.188333333333; 28.320555555556 
 אזור זמן:  UTC+2
 http://www.benonisouthafrica.com/
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבאנוני(למפת דרום אפריקה רגילה) פרטוריה קייפטאון בלומפונטיין יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבאנוני(למפת חאוטנג רגילה) יוהנסבורג פרטוריה פריניחינג קרוגרסדורףבאנוני(למפת חאוטנג מוגדלת) יוהנסבורג פרטוריה פריניחינג קרוגרסדורףבאנוני  he tabBackground:;tabBorder:#aaa;defaultTab:0;
 
באנוני (באנגלית: Benoni) היא עיירה במזרח ראנד בפרובינציית חאוטנג שבדרום אפריקה. מאז 2000 היא חלק מעיריית המטרופולין אקורולני.
היסטוריה

מקורו של השם באנוני כאשר המודד הכללי, יוהאן ריסיק, התקשה להעניק בשנת 1881 שם לאזור. הוא לבסוף קרא לאזור באנוני (בן צערי), השם שהעניקה רחל לבנה בספר בראשית. זהב התגלה בספטמבר 1887 ומכרה הוקם על ידי מהגרים מקורנוול. הכפר נודע בעבר בשם "קורנוול הקטנה".
סר ג'ורג' פראר, שהיה יו"ר חברת כרייה שפעלה בבאנוני, לקח על עצמו להתחיל לייפות את עיר המכרות הצומחת במהירות בשנת 1904. מים שנשאבו מן המכרות הועברו לאגמים מלאכותיים סיבב העיירה ובשכונות החדשות ניטעו אלפי עצים. ב־1907 הוענקה לבאנוני מעמד של עיירה.
בשנת 1922 פרץ מרד הראנד או שביתת 1922 במכרות בוויטווטרסראנד ואלפי כורים לבנים החלו לשבות. השביתה הובילה בחלקה על ידי המפלגה הקומוניסטית הדרום אפריקנית. באנוני שימשה כאחד מהמפקדות של הכורים והיו לא מעט קרבות באזור. בתחילת מלחמת העולם השנייה הארגון הפרו-גרמני נוטרי עגלות השוורים פוצץ את סניף הדואר בבאנוני.
במהלך גביע העולם בקריקט 2003, שני משחקים שוחקו בפארק ווילומור של באנוני.
מכרות הזהב הפכו פחות חשובים עם הזמן. העסקים כיום מתמקדים יותר בתעשיות ובאספקת שירותים, במקום בכרייה, והעיירה משרתת גם עיירות סמוכות אחרות כמו ברקפאן, ספרינגס ונייג'ל.
אתרים

קניון לייקסייד (בנוי בצורת ספינת קיטור מיסיסיפי ליד אחד האגמים).
פארק הארנבונים, בו מחזיקים ארנבות וחיות קטנות אחרות.
הקהילה היהודית

באנוני במזרח ראנד הייתה אחת הקהילות היהודיות הראשונות ברפובליקת טרנסוואל והתפתחה בסופו של דבר לאחת הגדולות במדינה. הקהילה היהודית הייתה תוססת ותרמה תרומה חשובה למסחר ולתעשייה של באנוני.
יהודים הגיעו זמן קצר לאחר הקמת באנוני בשנת 1881 ותרמו באופן פעיל לצמיחת המקום. היהודים הראשונים היו כסוחרים. חלק מהיהודים הגיעו מאנגליה וממושבת הכף אבל רוב היהודים הגיעו מליטא לאחר שהוזמנו על ידי הנשיא פאול קרוגר. היהודים המשכילים הצליחו לנהל משא ומתן עם פקידי הכרייה, מה שאפשר להם לפתוח חנויות זיכיון לכרייה. מכיוון שהפקידים זלזלו במסחר עם אנשים שחורים היהודים זכו בנתח השוק הזה. עם צמיחת עסקיהם, היהודים יכלו להרשות לעצמם להביא את הקרובים שלהם מליטא.
במלחמת הבורים השנייה רוב יהודיי באנוני שירתו בגבורה בקומנדו של העיירה.
הנישואים היהודיים הראשונים בבנוני התקיימו בדצמבר 1897 בין מקס גינזברג לאנני לוי. תחום החינוך הגיע לשיאו בהקמת בית הספר היהודי הלל בשנת 1967. בית הספר נסגר בשנות השמונים כאשר האוכלוסייה היהודית עברה ליוהנסבורג או היגרה. היבט מיוחד בקהילה היהודית של בנוני היה המוסדות העבריים המאוחדים של באנוני, שנוסדו בשנת 1924.
היהודים לקחו חלק פעיל בעניינים האזרחיים של העיירה ומן הקהילה הגיעו חמישה בין ראשי העיירה: ש. גרולמן, א. קופר, מ. נסטאדט, א. פוטש וא. ריץ. בתחום הבידור ניהלו איסי גודמן ואחייניותיו אתל וזלמה לונדון את מועדון התיאטרון של מזרח ראנד, שנוסד בשנת 1944.
המועצה היהודית האורתודוקסית של רנד המזרחית הוקמה בשנת 1979 על מנת לתאם את פעילות הקהילות העבריות בנוני, בוקסבורג, ברקפאן, דלמאס, עידנווייל, גרמיסטון, פארק קמפנטון וספרינגס.
כיום רובה של הקהילה היהודית של באנוני עזבה את העיירה.
ילידים מפורסמים

בריאן הבנה, שחקן רוגבי לשעבר בספרינגבוקס.
פיליפ הולידיי, מתאגרף.
מוריס קאהן (נולד ב-1930), מיליארדר ישראלי, מייסד ויו"ר קבוצת Aurec.
מילדרד מנגקסולה, זמרת וחברה במלכות מהוטלה.
פרית ואן דר מרווה, מורה בבית הספר התיכון של בבנוני והרצה הכי פורייה בתולדות מרתון החברים.
פופ מוחמד, מוזיקאי ג'אז.
גרייס מוגאבה, לשעבר הגברת הראשונה של זימבבואה.
בראדלי פלייר, שחקן קריקט.
אוליבר רג'ינלד טמבו, פוליטיקאי ונשיא הקונגרס הלאומי האפריקני בין 1967–1991.
שרליז ת'רון, שחקנית זוכת אוסקר.
ג'יל טרפלר, אמנית חזותית.
רחוב בבאנוני
בוליביאנו

| --- | --- |

 משתמשים:  בוליביה בוליביה
 סמל:  Bs
 ISO 4217:  BOB
 יחידות משנה
 1/100:  סנטאבו c
 מטבעות ושטרות
 שטרות בשימוש:  10, 20, 50, 100 ו-500 בוליביאנו
 מטבעות בשימוש:  10, 20 ו-50 סנטאבוס 1, 2 ו-5 בוליביאנו
 בנק מרכזי
 אינפלציה:  4.3%
 בנק מרכזי:  הבנק המרכזי של בוליביה
 → Bolivian peso, Bolivian scudo 
 
מטבעות של 20 ו-50 סנטאבוס לצד מטבעות של 1 ו-2 בוליביאנו
בוליביאנו (בספרדית: Boliviano; ‏ISO 4217: ‏BOB) הוא ההילך החוקי הנהוג בבוליביה. המטבע שפירוש שמו בספרדית הוא גם "בוליביאני", נקרא על שמו של מטבע קדום יותר שהיה בשימוש במדינה מ-1864 ומונפק על ידי הבנק המרכזי של בוליביה.
הבוליביאנו מחולק ל-100 סנטאבוס, ובמחזור מצויים מטבעות של 10, 20 ו-50 סנטאבוס, לצד 1, 2 ו-5 בוליביאנו. שטרות במחזור הם של 10, 20, 50, 100 ו-200 בוליביאנו.
המטבע סובל מחולשה יחסית למטבעות אחרים ביבשת (בוליבר ונצואלי, פסו ארגנטינאי, ריאל ברזילאי)[דרוש מקור][מפני ש...] ושחיקתו האינפלציונית השנתית עומדת על כ-4.3% בממוצע.
שערי חליפין

| שער חליפין נוכחי עבור BOB |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
בייפיאוזאורוס

| בייפיאוזאורוס |
| --- | --- |
  מד אורך והשוואה לאדם של בייפוזאורוס
תקופה
קרטיקון תחתון, 124.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: בייפיאוזאורוס
מין:: בייפיאוזאורוס אינקספקטוס
שם מדעי
 Beipiaosaurus

איור של זוג פרטי בייפיאוזאורוס
בֵּייפְּיָאוֹזָאוּרוּס (שם מדעי: Beipiaosaurus) הוא סוג של דינוזאור צמחוני שחי בתור הקרטיקון, לפני 124.6 מיליון שנה מזמננו. פירוש שמו הוא "לטאת בייפיאו" (Beipiao), עיר בליאונינג שבצפון-מזרח סין. מאובניו התגלו בשנת 1999 בידי החוקר שו שינג וצוותו בתצורת יישיין.
הבייפיאוזאורוס היה דינוזאור באורך 2.2 מטרים עם ראש קטן וזרועות בעלות טפרים גדולים. היו לו נוצות קצרות שכיסו את גופו ונוצות ארוכות על גפיו. ולפני גילוי היוטירנוס הוא נחשב הגדול שבדינוזאורים מכוסי הנוצות. הפה שלו היה חסר שיניים וייתכן שהוא ניזון מעלי עצים אותם קטף בעזרת זרועותיו.
בתרבות

דינוזאור זה הופיע במשחק פארק היורה 3: בניית פארק.
ראו גם

תריזינוזאורוס
דינוזאורים מנוצים
בוץ' ויג

| --- | --- |

בוץ' ויג, 2010
 לידה:  2 באוגוסט 1955 (בן 69) וירוקה, ויסקונסין, ארצות הברית
 שם לידה:  בריאן דייוויד ויג
 מוקד פעילות:  ארצות הברית 
 תקופת הפעילות:  מ-1978 
 מקום לימודים:  אוניברסיטת ויסקונסין-מדיסון, Viroqua High School 
 סוגה:  רוק, רוק אלטרנטיבי, גראנג', פופ
 שפה מועדפת:  אנגלית 
 כלי נגינה:  תופים
 חברת תקליטים:  גפן רקורדס
 שיתופי פעולה בולטים:  Garbage, נירוונה
 www.garbage.com
 פרופיל ב-IMDb
 
בריאן דייוויד "בוץ'" ויג (באנגלית: Bryan David "Butch" Vig‏ נולד ב-2 באוגוסט 1955 בוויסקונסין, ארצות הברית) הוא מוזיקאי אמריקני. ויג הוא המתופף של להקת Garbage ומפיק שזכור בעיקר בשל אלבום היהלום Nevermind של להקת נירוונה.
ויג נשוי למנהלת ייצוג אמנים בדרימוורקס ולשניים בת אחת.
ב-2012 נבחר ויג למקום התשיעי ברשימת 50 המפיקים הטובים ביותר אי פעם במגזין NME.
ויג עבד במהלך שנות השמונים עם להקות שוליים לרוב בחברות קטנות, באמצעות אולפן הקלטות עצמאי שניהל. ב-1990 נירוונה חתמה על חוזה הקלטות עם Geffen records. ב-1991 קיבל לידיו את פרויקט הפקת האלבום השני של נירוונה, Nevermind. נירוונה נחשבה באותה תקופה ללהקת שוליים מסיאטל. החלטותיו של ויג באולפן, כמו הכפלת קולו של קורט קוביין למרות התנגדותו והקלטת שירים בני טייק אחד או שניים כפשוטם לאלבום, נחשבות כבעלות משקל משמעותי בהפיכת האלבום לציון דרך היסטורי.